<classify> SOSTHENES NYONI KAMA kuna mchezaji anayepaswa kuwa mfano wa kuigwa nawengine ndani ya kipindi cha miaka zaidi ya kumi na tano iliyopita, basi ni mlindamlango Juma Kaseja. Kaseja ambaye kwa sasa ana umri wa miaka 34, ana sifazote anazopaswa kuwa nazo mchezaji anayejitambua, hizi ni pamoja na kujituma nanidhamu ndani na nje ya uwanja. Ni kutokana na sifa hizo, Kaseja ameendelea kuwa miongonimwa wachezaji wenye majina makubwa hapa nchini, licha ya kwamba mpaka sasaameutumikia mchezo wa soka katika ngazi ya ushindani karibu miaka 20. Ukubwa wa jina lake hautoni na matukio ya utovu wanidhamu, isipokuwa uwezo wake mkubwa wa kusimama langoni na kujiheshimuakitambua soka ni kazi kama zilivyo kazinyingine. Kwakukumbukusha tu ni kwamba, Kaseja ninayemzungumziahapa ni yule aliyeiongoza Simba kuwatupa nje ya michuano ya Ligi ya Mabingwa,waliokuwa mabingwa watetezi, timu ya Zamalek ya Misri, mwaka 2003. Kaseja aliivusha Simba, baada ya kupangua mikwaju miwiliya penalti na kuwafanya Wekundu hao kuibuka na ushindi wa penalti 2-1. Pia ametwaa mataji mengi ya Ligi Kuu Tanzania Bara akiwana Simba aliyoichezea kwa misimu mingi, baada ya kumsajili akitokea MoroUnited. Baada ya kuitumikia Simba kwa muda mrefu, mwaka 2013alijiunga na Yanga,ambayo aliiwezesha kutwaa ubingwa wa Ligi Kuu. Mbali ya kuzichezea Simba na Yanga kwa mafanikio makubwa,pia amepata kuzichezea Mbeya City, msimu wa 2015-16, Kagera Sugar 2016-18,kabla ya msimu uliopita kujiunga na timu ya KMC inayomilikiwa na Manispaa yaKinondoni, jijini Dar es Salaam, ambayo msimu uliopita aliisaidia kumaliza LigiKuu ikiwa katika nafasi ya nne. Nafasi hiyo imeiwezesha KMC kukata tiketi ya kushirikiKombe la Shirikisho Afrika pamoja na Azam FC, huku Simba na Yanga zikikatatiketi ya kushiriki Ligi ya Mabingwa Afrika. Kaseja ameichezea timu za Taifa ya Tanzania za umritofauti kwa vipindi tofauti. Alianza kuichezea timu ya taifa, mwaka 2001 na kudumu nayohadi mwaka 2007. Baada ya hapo, alikuwa nje ya timu ya taifa Taifa Stars,kutokana na sababu ambazo hazikuwekwa wazi hadi mwaka 2009, aliporejeshwa kikosini. Tangu wakati huo amekuwa akiingia na kutoka katika kikosicha Taifa. Kaseja hivi karibuni aliteuliwa katika kikosi cha TaifaStars kwa ajili ya michezo wa kusaka tiketi ya kufuzu fainali za mataifa yaAfrika kwa wachezaji wanaocheza ligi za ndani Chan. Taifa Stars ilipangwa kuanza kampeni zake kwa kuumana naKenya Harambee Stars, mchezo wa kwanza ulichezwa Uwanja wa Taifa, jijini Dares Salaam na kumalizika kwa suluhu. Mchezo wa marudiano ulitarajiwa kuchezwa jana jioni,Uwanja wa Moi Kasarani, jijini Nairobi, Kenya. Tangu mwaka 2003, hadi leo imepita miaka 16, lakini mlinda mlango huyuameendelea kudaka katika kiwango cha juu. Hata hivyo, pamoja na kudumu katika kiwango bora kwakipindi chote hicho, kuondoka kwake Simba kwenda Yanga wakati huo kulihusishwana kushukwa kiwango, jambo ambalo kiuhalisia halikuwa na ukweli wowote. Lakini kitendo cha kuachwa katika kikosi cha Taifa Stars,kilikuwa mwendelezo wa tabia iliyojengeka miongoni mwa wadau wa soka hapanchini, kwamba mchezaji akicheza kwa muda mrefu basi ni mzee. Tabia au utamaduni huu umekuwa ukiwathiri wachezaji wengiwa Tanzania, kwakua hujikuta wakitundika daruga kwa hiyari au lazima, licha yaukweli kwamba bado walikuwa na nguvu za kuzitumikia klabu zao au timu ya taifa. Je,Ndayiragije ametuumbua? Hatua ya kocha wa muda wa Taifa Stars, EtienneNdayiragije kumjumuisha katika kikosi kinachosaka tiketi ya Chan ni ushahidimwingine kwamba kuna mahali hatuwatendei haki wachezaji wetu. Kaseja yule yule aliyeonekana ni mzigo Simba miaka mitanonyuma, ndiye huyu huyu aliyeaminiwa na Mrundi Ndayiragije na kuiongoza Starskutoka suluhu na Kenya katika mchezo wa kwanza. Pia ndiye aliyeiongoza KMC kumaliza nafasi ya nne msimuuliopita na kukata tiketi ya Kombe la Shirikisho. Ndayiragije ametuonyesha kwamba, kuna wakati tunapaswakuacha kuendesha soka kwa mihemuko na ushabiki usiokua na tija. Ni wazi kuna kitu cha kipekee katika mikono ya Kaseja, ambachoNdayiragije amekiona na ndio maana hakusita kupendekeza kwa uongozi wa KMC umpemkataba wa miaka mitatu, baada ya ule wa awali kumalizika msimu wa Ligi Kuuuliopita ulipofikia tamati. Tumeshuhudia sajili zilizofanywa na klabu mbalimbali zaLigi Kuu, kwa ajili ya msimu ujao, wachezaji wengi wakiingia mikataba ya chiniya miaka miwili ikiwemo pale KMC, lakini kitendo cha Kaseja kuongeza miakamitatu kinathibitisha ubora wake na kufuta dhana kwamba ni mzee na hana jipyatena katika soka la ushindani. Kaseja ataondoka uwanjani kama ilivyo kwa wafanyakazi wataaluma nyingine yoyote ile, lakini ni bora tukamwondoa yeye na wengine kwavigezo vya msingi, ambavyo ni pamoja na uwezo mdogo langoni na nidhamu. Kaseja anaweza kuwa mwalimu mzuri kwa wachezaji wenginewenye ndoto kama yake ya kudumu katika soka wakiwa kwenye kiwango cha juu. Tumemshuhudia kipa wa kimataifa wa Uganda na klabu yaMamelod Sundown, Denis Onyango akiendelea kutoa mchango mkubwa katika soka. Tulimwona alivyosimama vyema katika lango la Uganda, nakuisaidia kufuzu robo fainali ya Kombela Mataifa ya AfrikaAfcon, zilizofanyika nchini Misri, kuanzia Juni 21 hadiJulai 19, mwaka huu.  <topic>: MICHEZO 